Trym

Trym (norrønt: Þrymr) er en av jotnene i norrøn mytologi med tilhold i Jotunheim. I det komiske gudediktet Trymskvadet («Þrymskviða») fra Den eldre Edda stjeler Trym guden Tors hammer mjølner, og krever å få gifte seg med gudinnen Frøya for å levere den tilbake. Tor kler seg da ut som gudinnen Frøya for å få den tilbake. Gudenes list lyktes, og da Tor fikk hammeren sin i hånden drepte han Trym.Trymskvida, Den eldre Edda, Det norske samlaget (1974), s. 71–75

Fortellingen om Tors brudeferd har vært folkekjær i Norden i alle år. I tida rundt 1400 ble Þrymlur, et dikt i rímur, komponert på Island. Þrymlur skildrer den samme fortellingen som Trymskvadet.

Jotnen Trym er ikke nevnt andre steder i den norrøne litteraturen, verken hos Snorre Sturlason eller hos noen av skaldene, men er nevnt i «þulur», de noe senere navnelister fra mytologien. Eddadiktet Trymskvadet antas å være av de yngre, og har sannsynligvis ikke rot i den eldre mytologien.Rudolf Simek, Dictionery of northern mythology, Stuttgart (1984), s. 330 I andre eddadikt (Grimnesmål)Grimnesmål, Den eldre Edda, Det norske samlaget (1974), s. 42, vers 11 er jotnen Tjatses bolig kalt Trymheim og dette kan ha vært opphav til myten om Trym.

 Detaljer fra Trymskvida: 
I Den eldre Edda er det fortalt at Trym stelte og eide hester, og hadde kyr med gullhorn gående på gårdsplassen; "Kullsvarte okser til kjempens glede". Han blir gjentatte ganger beskrevet som herskeren over uhyrene og en kjempe i fortellingen Trymskvida. 

Når Loke finner Trym i Jotunheimen sitter han på en gravhaug og fletter gullhalsbånd til tispene sine. Han er ærlig om at han har gjemt Tors hammer når Loke spør han. Han sier at han har gjemt den flere tusen meter under bakken og at det er kun den som gir han Frøya som får den tilbake. Trym forteller selv at til tross for alle skattene og det luksuriøse han hadde, var det en ting han manglet; Frøya. 

Tor prøver å overtale Frøya til å gifte seg med Trym, men hun nekter i raseri. Æsene og Åsynjene diskuterer hvordan de da skal få tilbake hammeren på en annen måte. Gudene velger da å kle Tor i storslåtte, men kamuflerende brudeklær med blant annet Frøyas halskjede Brisingamen. Tor nekter å gjøre noe så spesielt i utgangspunktet, men Loke sier til Tor at kjempene vil bosette seg i Åsgard om de ikke klarer å få hammeren tilbake og de drar sammen til Jotunheimen. 

Trym kjenner tydeligvis godt til Frøya, og forteller de andre kjempene at han skal gifte seg med Njords datter fra Noatun. Han ber kjempene være respektable og gjøre klart til det. 

Under bryllupet blir det servert øl og mjød til å drikke og oksekjøtt, laks og ulike delikatesser å spise. Tor(I forkledning) både spiser og drikker vanvittg mye og en slik appetitt er noe Trym aldri har sett fra en brud før. Trym syntes også at øynene til "Frøya" er veldig skremmende. Til hver mistanke har Loke(utkledd som en tjenestepike) en nokså god forklaring og Trym og de andre kjempene er nok troende om at Frøya var veldig glad for å gifte seg med han; for ingen avbryter seremonien før det er for sent.

Fortellingen avsluttes med at en eldre søster av kjempene forteller bruden at hun forventer en gave i bytte mot hennes kjærlighet og tjenester. Denne kvinnen er ikke navngitt. Trym ber så om at hammeren bringes inn og legges på "jentas fang" for å helligjøre bruden og at de skal bli viet av Vars hånd. Tor får tilbake hammeren og det var slutten på Trym og kjempenes liv.

 Trym i moderne kunst: 
Trym og Trymskvida er trolig inspirasjonskilder til mye moderne kunst.

- Thrym er navnet på en karakter i den prisbellønte spillserien God of War, med mange likheter.

- Thrym er navnet på en karakter i den populære anime-serien Sword Art Online, med mange likheter

- Trym er navnet på en karakter i filmen Troll - Kongens hale, med flere likheter

- Trym er navnet på en karakter i TV-serien Ragnarok.

 Referanser 

 Eksterne lenker 


Kategori:Jotner